als_Latn dik_Latn sag_Latn
Asport– Me vështirësi, por përpara. Real Madridi ka humbur në shtëpinë e Gallatasarait me rezultatin 3-2 por është kualifikuar gjithsesi në gjysëmfinale falë fitores 3-0 në ndeshjen e parë. Ndeshja në Stamboll nuk i ka pëlqyer shumë Hoze Murinjos, por që gjithsesi ka dalë i kënaqur për kualifikimin për herë të shtatë në gjysëmfinalet e Champions Leagues, duke arritur rekordin e vendit të parë që e mbante Ferguson.
“Në pjesën e dytë nuk kemi luajtur si skuadër- ka thënë Murinjo për lojtarët e tij- Nuk mund ta mendoj se cfarë do të kishte thënë nëse do të ishte quajtur goli i 4-1 i Drogba, për ne do të kishte qënë një ferr. Gallatasarai ka pasur një reagim të jashtëzakonshëm pasi ne kemi humbur mundësinë për 2-0, ne jemi kthyer në ndeshje vetëm pasi ishim në disavantazh 3-1 dhe në dhjetë minutat e fundit nuk kemi pasur më rreziqe”. Më pas vijnë notat pozitive: “Jam i kënaqur që kam arritur gjysëmfinalen e katërt rradhasi, dhe jam i kënaqur edhe për Gallatan, që ka arritur një sukses fantastik falë edhe një publiku fantastik”.
Në fund të ndeshjes Special One është ndalur gjatë me Drogba: “Kam një marrëdhënie special me të, me shumë ish lojtarë të mi kam një marrëdhënie të mirë. Cdo herë që kam fituar kundër skuadrave të tij, më pas kam fituar Champions Leaguen, ka ndodhur me Porton kur ai ishte te Marseja dhe te Interi kur ai ishte te Chelsea, mbase më sjell fat…”. Nuk mungon një këshillë për Juventusin, që kultivon ëndrrën e përmbysjes kundër Bajern Mynihut: “Mund t’ia dalë sot, me shumë mundësi nëse ka parë këtë ndeshje që mund të besoj akoma më shumë”.
Në fund një koment për ndeshjen tjetër të së mërkurës ndërmjet Barcelonës dhe PSG: “Kë do doja në gjysëmfinale? Do doja një skuadër ku kam miq, kam në Paris, jo në Barcelonë”.
You must be logged in to post a comment Login
als_Latn als_Latn als_Latn als_Latn eng_Latn